Döderlein
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Döderlein, norsk slekt, opprinnelig fra Weissenburg i Bayern (sør for Nürnberg), hvor den kan følges tilbake til rundt år 1500, og hvor bytårnet fortsatt kalles Döderleinsturm.
Slekten kom til Norge i 1730 med kaptein Georg Michael Döderlein (1699–1763), som ble den første bestyrer av Den frie mathematiske skole (nå Krigsskolen) i Oslo. Sønnen Michael Sundt Döderlein (1740–1786) ble lærer ved Krigsskolen i 1765 med tittel av professor, og var dessuten hovedstadens politimester fra 1778. En yngre sønn, Christian Döderlein (1745–1809) var hører ved Christiania latinskole. Den nålevende slekt stammer fra ham. Les mer i Store norske leksikon genealogi